ห่วงใยสถานการณ์ค้ามนุษย์จากการชักชวนหญิงไทยไปทำงานต่างประเทศ
นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวว่า รัฐบาล โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายให้ผู้หญิงในพื้นที่จังหวัดชายแดนใต้ได้มีบทบาทพัฒนาสังคมทุกมิติ ล่าสุด ศูนย์อำนวยการบริหารจังหวัดชายแดนภาคใต้ (ศอบต.)ได้ยกร่างยุทธศาสตร์การพัฒนาสตรีจังหวัดชายแดนภาคใต้ปี 2564 - 2570 อยู่ระหว่างการเสนอให้คณะรัฐมนตรีพิจารณา เนื้อหาหลักเน้นการพัฒนาศักยภาพผู้หญิงสร้างภาวะผู้นำก้าวสู่ตำแหน่งสำคัญและมีส่วนตัดสินใจกำหนดนโยบายของประเทศ และเป็นกลไกแก้ไขความขัดแย้งระดับชุมชนและสังคม ตลอดจนการนำเสนอปัญหาผู้หญิงทุกระดับนอกจากนี้ รัฐบาลยังแสดงความห่วงใยเกี่ยวกับสถานการณ์ค้ามนุษย์ หลังจากในช่วงที่ผ่านมามีการชักชวนผู้หญิงไทยให้ไปทำงานในประเทศเพื่อนบ้านและประเทศตะวันออกกลางจูงใจโดยการเสนอเงินเดือนสูง เช่นการไปเป็นเพจอิดมิน แต่หรอกไปทำงานในคาสิโน หรืองานที่ผิดกฎหมาย หากหาเงินได้ตามที่กำหนดจะถูกทำร้ายร่างกาย จึงแจ้งเตือนไม่ให้หลงเชื่อถูกหลอกไปเข้าขบวนการค้ามนุษย์และสามารถสอบถามข้อมูลการทำงานได้ที่ กรมการจัดหางานสายด่วน 1694